CELEX: 62013FN0054
Language: hu
Date: 2013-05-31 00:00:00
Title: F-54/13. sz. ügy: 2013. május 31-én benyújtott kereset — ZZ kontra EGSZB

20.7.2013   
            
            
               HU
            
            
               Az Európai Unió Hivatalos Lapja
            
            
               C 207/64
            
         2013. május 31-én benyújtott kereset — ZZ kontra EGSZB
   (F-54/13. sz. ügy)
   2013/C 207/113
   Az eljárás nyelve: francia
   
      Felek
   
   
      Felperes: ZZ (képviselők: T. Bontinck és A. Guillerme ügyvédek)
   
      Alperes: Európai Gazdasági és Szociális Bizottság
   
      A jogvita tárgya és leírása
   
   Az EGSZB azon határozatának megsemmisítése, amelyben elutasította a felperes által a személyzeti szabályzat 90. cikkének (1) bekezdése alapján benyújtott, az iránti kérelmet, hogy térítsék meg az őt állítólag ért nyomás, sőt zaklatás miatt keletkezett kárát.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az EGSZB főtitkára 2012. október 3-i határozatát amiatt, hogy abban elutasította a felperes 2012. június 5-i azon kérelmét, hogy megfelelő és ésszerű mértékben térítsék meg neki az őt ért nem vagyoni kárt, valamint a jóhírnevét, az egészségét és az előmenetelét illetően őt ért sérelmet, amely határozatot a felperes 2012. október 24-i panaszát követően megerősített a 2013. február 22-i határozat;
            
         
               —
            
            
               a Közszolgálati Törvényszék a felperest ért nem vagyoni kár, valamint a jóhírnevének és az egészségének sérelme címén ítéljen meg neki 12 000 euróra becsült kártérítést, amelynek összege az eljárás során változhat;
            
         
               —
            
            
               a Közszolgálati Törvényszék ítéljen meg a felperesnek kártérítést az előmenetelét illetően őt amiatt ért sérelem címén, hogy az ellene éppen folyamatban lévő vizsgálatok és eljárások miatt az előléptetésére nem került sor a rendes időben, méghozzá elsődlegesen az előmenetelének az AST 5 besorolási fokozatba — amely az eljárás során változhat — való besorolással történő helyreállításával, másodlagosan pedig 41 403,09 euróra becsült megfelelő kártérítés megítélésével, amelynek összege az eljárás során emelkedhet;
            
         
               —
            
            
               a Közszolgálati Törvényszék kötelezze az EGSZB-t a költségek viselésére.